 2 Ndị Eze 3  Jehoram nwa Ehab ghọrọ eze Izrel nime Sameria nafọ nke iri na asatọ nke ọchịchị Jehọshafat eze Juda, o wee na-achị ruo afọ iri na abụọ.O wee na-eme ihe jọrọ njọ nanya Jehova, naanị na ọ bụghị dị ka nna ya ma ọ bụ dị ka nne ya, ma o wepụrụ ogidi nsọ Bel nke nna ya rụrụ.Ọ bụ naanị na ọ nọgidere na-eme mmehie niile Jeroboam nwa Nibat ji mee ka Izrel mehie. Ọ hapụghị ya.Ma Misha eze Moab ghọrọ onye na-akpa atụrụ, ọ na-ejikwa otu narị puku ụmụ atụrụ na otu narị puku ebule a na-akpachaghị ajị akwụ eze Izrel ụgwọ.O wee ruo na ozugbo Ehab nwụrụ, eze Moab malitere inupụrụ eze Izrel isi.Nihi ya, Eze Jehoram si na Sameria pụọ nụbọchị ahụ wee kpọkọta Izrel dum.Ọ gakwuru nihu izigara Jehọshafat eze Juda ozi, sị: Eze Moab enupụworo m isi. Ị ga-esoro m gaa Moab ibu agha? O wee zaa, sị: M ga-aga. Mụ na gị bụ otu; ndị m na ndị gị bụ otu; ịnyịnya m na ịnyịnya gị bụ otu.O wee gaa nihu ịsị: Olee kpọmkwem ụzọ anyị ga-esi gbagoo? O wee sị: Ọ bụ nụzọ ala ịkpa Idọm.Eze Izrel na eze Juda na eze Idọm wee gawa, ha nọkwa na-aga gburugburu ruo ụbọchị asaa, e nweghịkwa mmiri maka ndị agha ha nakwa maka anụ ụlọ ndị so ha.Nikpeazụ, eze Izrel sịrị: Lee ihe ndabara ọjọọ ọ bụ na Jehova akpọwo ndị eze atọ a ka o nyefee ha naka Moab!Jehọshafat wee sị: Ọ bụ na e nweghị onye amụma Jehova nebe a? Ka anyị jụọ Jehova ase site nọnụ ya. Otu nime ndị na-ejere eze lzrel ozi wee zaa, sị: E nwere Ịlaịsha nwa Shefat nebe a, bụ onye wụsara mmiri naka Ịlaịja.Jehọshafat wee sị: Okwu Jehova dị nime ya. Eze Izrel na Jehọshafat na eze Idọm wee gakwuru ya.Ịlaịsha wee sị eze Izrel: Gịnị jikọrọ mụ na gị? Gakwuru ndị amụma nna gị na ndị amụma nne gị. Ma eze Izrel sịrị ya: Ee e, nihi na Jehova akpọwo ndị eze atọ a ka o nyefee ha naka Moab.Ịlaịsha wee sị: Dị nnọọ ka Jehova nke ụsụụ ndị agha dị ndụ, bụ onye m guzo nihu ya, a sị na ọ bụghị nihi ihu Jehọshafat eze Juda, agaraghị m ele gị anya ma ọ bụ hụ gị.Kpọtaranụ m onye na-akpọ ụbọ akwara. O wee ruo na ozugbo onye na-akpọ ụbọ akwara kpọrọ ụbọ akwara, aka Jehova dịkwasịrị ya.O wee sị: Nke a bụ ihe Jehova kwuru, Ka e mee ka ndagwurugwu a jupụta nolulu;nihi na nke a bụ ihe Jehova kwuru: Unu agaghị ahụ ifufe, unu agaghịkwa ahụ oké mmiri ozuzo; ma ndagwurugwu ahụ ga-ejupụta na mmiri, unu ga-aṅụ mmiri ya, unu na anụmanụ unu nakwa anụ ụlọ unu.Nke a ga-abụ obere ihe nezie nanya Jehova, ọ ga-enyefekwa Moab naka unu.Bibienụ obodo niile e wusiri ike na obodo niile mara mma, unu ga-egbutukwa osisi niile dị mma, unu ga-asụchikwa isi mmiri niile, unu ga-ejikwa nkume mebie ibé ala ọ bụla dị mma.O wee ruo nụtụtụ, noge e ji achụ àjà ọka, lee! mmiri si ná mpaghara Idọm na-asọdata, ala ahụ wee jupụta na mmiri.Ma ndị Moab niile nụrụ na ndị eze ahụ agbagotewo ibuso ha agha. Ha wee kpọkọta ndị ikom, malite ná ndị niile na-eke ájị núkwù gbagowe, ha wee guzo nókè nke ala ha.Mgbe ha biliri nisi ụtụtụ, anyanwụ chakwasịrị mmiri ahụ, nke mere na ndị Moab nọ nakụkụ nke ọzọ hụ ka mmiri ahụ chara uhie uhie dị ka ọbara.Ha wee malite ịsị: Lekwanụ ọbara! Ọ ghaghị ịbụ na e nyefewo ndị eze ahụ naka mma agha, ha wee na-egburịta ibe ha. Ya mere, Moab, gaa kwata ihe!Mgbe ha batara nebe Izrel mara ụlọikwuu, ndị Izrel biliri ozugbo malite igbu ndị Moab, nke mere na ha si nihu ha gbaa ọsọ. Ha wee bata na Moab, gburu ndị Moab na-abịa.Ha wee kwatuo obodo ndị dị nime ya, onye nke ọ bụla wee na-atụba nkume ya nibé ala niile dị mma, ha wee tụjuo ya; ha na-asụchikwa isi mmiri niile, ha na-egbutukwa osisi ọma niile, ruo mgbe ha hapụrụ naanị nkume Kia-hareset na ya; ndị na-agba èbè wee malite ịga ya gburugburu wee gbatuo ya.Mgbe eze Moab hụrụ na agha ahụ siiri ya ike nke ukwuu, ozugbo ahụ, ọ kpọọrọ narị ndị ikom asaa ndị na-ebu mma agha ka ha wabakwuru eze Idọm, ma ha enweghị ike ya.Nikpeazụ, ọ kpọọrọ ọkpara ya bụ onye gaje ịchị nọnọdụ ya wee chụọ ya nàjà nelu mgbidi dị ka àjà nsure ọkụ. E wee weso Izrel oké iwe, nke mere na ha kwụsịrị ibuso ya agha wee laghachi nala ha. 